

JAVNA VATROGASNA POSTROJBA

GRADA ŠIBENIKA

Put groblja 2

Šibenik

OIB 28392388169

KLASA: 406-07/23-01/02

URBROJ: 2182-1-55-01-23-

Šibenik, 01. prosinca 2023.

POZIV NA DOSTAVU PONUDE

U POSTUPKU JEDNOSTAVNE NABAVE

Poštovani,

Javna vatrogasna postrojba grada Šibenika pokrenula je postupak nabave pogonskog goriva eurodizel, evidencijski broj nabave 05-23 te Vam upućujemo ovaj Poziv na dostavu ponude.

Sukladno članku 15., stavku 1. Zakona o javnoj nabavi („Narodne novine“ br. 120./16., 114./22.) za godišnju procijenjenu vrijednost nabave iz Plana nabave manju od 26.540,00 EUR (bez PDV-a) za robe i usluge te 66.360,00 EUR (bez PDV-a) za radove, Javna vatrogasna postrojba grada Šibenika nije obvezna provoditi postupke javne nabave propisane Zakonom o javnoj nabavi.

1. OPIS PREDMETA
	1. Opis predmeta nabave:

Provodi se postupak nabave za opskrbu motornih vozila naručitelja na benzinskim postajama pogonskim gorivom eurodizel, sukladno Troškovniku iz priloga ovog Poziva.

* 1. Procijenjena vrijednost nabave: 17.600,00 EUR.
	2. Evidencijski broj nabave: 03-23
	3. CPV: 09134200-9
1. UVJETI NABAVE

Vaša ponuda treba ispunjavati sljedeće uvjete:

* 1. Način izvršenja

Način izvršenja ponude je sukcesivno, prema potrebama naručitelja, sukladno ugovorenim uvjetima.

* 1. Rok izvršenja

S ponuditeljem čija ponuda bude odabrana sklopiti će se ugovor o nabavi za razdoblje od 01. siječnja 2024. godine do 31. prosinca 2024. godine. Ponuditelj se obvezuje započeti s isporukom predmeta nabave u roku ne duljem od jednog dana od dana sklapanja ugovora, sukcesivno prema potrebama naručitelja.

* 1. Rok trajanja ugovora

Rok trajanja ugovora je 12 (dvanaest) mjeseci.

* 1. Rok valjanosti ponude

30 (trideset) dana od isteka roka za dostavu ponuda.

* 1. Mjesto izvršenja

Mjesto isporuke pogonskog goriva eurodizel je mreža benzinskih postaja na području Republike Hrvatske, koja mora omogućiti:

* opskrbu pogonskim gorivom eurodizel na najmanje dvije benzinske postaje na području svake županije i u Gradu Zagrebu,
* opskrbu pogonskim gorivom eurodizel na najmanje jednoj benzinskoj postaji u najmanje šest mjesta na području Šibensko – kninske županije,
* opskrbu pogonskim gorivom eurodizel od 00:00 do 24:00 na najmanje dvije benzinske postaje na području Šibensko – kninske županije.
	1. Rok, način i uvjeti plaćanja

Ponuditelj mora omogućiti bezgotovinski način plaćanja. Naručitelj će plaćanje obavljati na temelju dostavljenog mjesečnog valjanog računa ponuditelja jednokratno, s rokom dospijeća od 15 (petnaest) dana, doznakom na transakcijski račun ponuditelja.

Ne odobrava se plaćanje predujmom.

* 1. **Cijena ponude**

Ponuditelj izražava cijenu ponude u valuti EUR, a cijena ponude piše se brojkama. Ponuditelj je dužan ponuditi, odnosno iskazati jediničnu cijenu i ukupnu cijenu te cijenu ponude. U cijenu ponude bez PDV-a uračunavaju se svi tropkovi i popusti ponuditelja. Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a te cijene ponude s PDV-om.

Ponuditelj u Troškovnik, zbog usporedivosti ponuda, upisuje jedinične cijene važeće na dan slanja Poziva na dostavu ponude. Ponuditelj je dužan u ponudi dostaviti važeći cjenik goriva na dan slanja Poziva na dostavu ponude.

Cijena ponude je promjenjiva. Cijena jedinične cijene predmeta nabave ponuđene u ovom postupku jednostavne nabave su promjenjive sukladno odredbama Zakona o tržištu nafte i naftnih derivata („Narodne novine“ br. 19./14., 73./17. i 96./19.). Za vrijeme trajanja ugovora o jednostavnoj nabavi primjenjuju se cijene važeće na dan isporuke prema cjeniku odabranog ponuditelja.

Popust, ukoliko je odobren, nepromjenjiv je za vrijeme trajanja ugovora o jednostavnoj nabavi. Odobreni popust ponuditelj je obvezan iskazati i obračunati u svakom ispostavljenom računu za nesporno isporučenu robu.

* 1. **Kriterij odabira ponuda**

Prihvatljiva ponuda je ponuda koja potpuno zadovoljava sve uvjete i zahtjeve iz Poziva na dostavu ponude. Najpovoljnija ponuda je prihvatljiva ponuda sposobnog ponuditelja s najnižom cijenom.

* 1. **Osnove za isključenje i uvjeti sposobnosti**

Svi dokazi mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Potrebno je dostaviti sljedeće dokaze sposobnosti:

* Izjavu o sukladnosti s propisanim graničnim vrijednostima značajki kakvoće tekućih naftnih goriva utvrđenih Uredbom o kakvoći tekućih naftnih goriva, kojom se potvrđuje da ponuđena roba odgovara specifikacijama i normama,
* Rješenje o dozvoli za obavljanje energetske djelatnosti koje izdaje Hrvatska energetska regulatorna agencija (HERA), odnosno odgovarajuće tijelo prema sjedištu gospodarskog subjekta (Zakon o energiji „Narodne novine“ br. 120./12., 14./14., 95./15., 102./15., 68./18.),
* Izvod iz sudskog, obrtnog, strukovnog ili drugog odgovarajućeg registra države sjedišta gospodarskog subjekta, a ako se izvod ne izdaje u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela. Izvod ili izjava ne smije biti starija od tri mjeseca računajući od dana početka postupka jednostavne nabave.

**2.10. Ostalo**

* Važeći cjenik goriva na dan slanja poziva na dostavu ponude ovjeren od strane ponuditelja,
* Mreža benzinskih postaja ovjerena od strane ponuditelja.
1. **SASTAVNI DIJELOVI PONUDE**

Ponuda treba sadržavati:

* **Ponudbeni list** (ispunjen i potpisan od strane ponuditelja);
* **Troškovnik** (ispunjen i potpisan od strane ponuditelja);
* **Dokaze sposobnosti;**
* **Ostale podatke tražene u Pozivu na dostavu ponude.**
1. **NAČIN DOSTAVE PONUDE**

Ponuda se dostavlja u roku za dostavu ponuda, zajedno s Ponudbenim listom i Troškovnikom iz priloga ovog Poziva na dostavu ponude, a koje je potrebno ispuniti i potpisati od strane ovlaštene osobe ponuditelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponude.

Molimo da Vaša ponuda bude dostavljena sukladno sljedećim zahtjevima:

* 1. **Rok za dostavu ponude**

Ponudu je potrebno dostaviti do 13:00 sati dana 12. prosinca 2023. godine.

* 1. **Način dostave ponude**

Ponuditelj će ponudu naručitelju dostaviti putem elektroničke pošte na adresu strucna.sluzba@jvp-sibenik.hr s predmetom „Ponuda – pogonsko gorivo eurodizel“.

* 1. **Mjesto dostave ponude**

strucna.sluzba@jvp-sibenik.hr

* 1. **Otvaranje ponuda**

Otvaranje ponuda održati će se 13. prosinca 2023. godine u 09:00 sati u prostorijama Naručitelja. Otvaranje ponuda nije javno.

1. **OSTALO**
	1. **Obavijesti u vezi predmeta nabave**

PODACI O NARUČITELJU:

Javna vatrogasna postrojba grada Šibenika

Put groblja 2

Šibenik, 22000

OIB: 28392388169

Telefon ++385 (22) 21 20 58

Web: [www.jvp-sibenik.hr](http://www.jvp-sibenik.hr)

E-mail: strucna.sluzba@jvp-sibenik.hr

Kontakt osoba: Jolanda Antulov, dipl.ekon., voditeljica stručne službe

* 1. **Obavijest o rezultatima predmetne nabave**

Pisanu obavijest o rezultatima nabave Naručitelj će dostaviti ponuditelju u roku 10 (deset) dana od dana isteka roka za dostavu ponude.

S poštovanjem,

 JAVNA VATROGASNA POSTROJBA

 GRADA ŠIBENIKA

 ZAPOVJEDNIK

 Volimir Milošević, dipl.ing.sig.